Reglugerð um ( 5. ) breytingu á reglugerð nr. 831 / 2014 um gildistöku reglugerðar framkvæmdastjórnarinnar ( ESB ) nr. 605 / 2010 um skilyrði varðandi heilbrigði dýra og manna og varðandi heilbrigðisvottorð fyrir dýr og dýraafurðir vegna aðflutnings til Evrópusambandsins á hrámjólk og mjólkurafurðum til manneldis . 9. töluliður 1. gr. reglugerðarinnar verður svohljóðandi : Framkvæmdarreglugerð framkvæmdastjórnarinnar ( ESB ) 2019 / 1759 frá 23. október 2019 um breytingu á I. viðauka við reglugerð ( ESB ) nr. 605 / 2010 að því er varðar að færa Sameinaða konungsríkið Stóra-Bretland og Norður-Írland og hjálendur krúnunnar á skrá yfir þriðju lönd eða hluta þeirra þaðan sem leyfður er aðflutningur á sendingum af hrámjólk , mjólkurafurðum , broddi og afurðum , að stofni til úr broddi , sem ætluð eru til manneldis , til Sambandsins . Framkvæmdarreglugerð framkvæmdastjórnarinnar , sem nefnd er í 1. gr. , er birt sem fylgiskjal við reglugerð þessa . Reglugerð þessi er sett með heimild í 31. gr. a laga nr. 93 / 1995 um matvæli , með síðari breytingum . Reglugerðin öðlast þegar gildi og á sama tíma fellur brott reglugerð nr. 423 / 2019 um ( 4. ) breytingu á reglugerð nr. 831 / 2014 . Atvinnuvega - og nýsköpunarráðuneytinu , 11. desember 2019 . Kristján Þór Júlíusson sjávarútvegs - og landbúnaðarráðherra .